# Veileder: Krav til gradsprogram

## Virkeområde

Alle nye og eksisterende gradsprogram på bachelor- og masternivå

## Formål

Veilederen skal bidra til at denne typen studieprogram ved NMBU: holder et høyt faglig og pedagogisk nivå, bidrar til at NMBU oppfyller sitt samfunnsoppdrag og egne strategiske planer, samt oppfyller gjeldende norske lover og forskrifter og NMBUs forskrifter.

Innhold   
Veilederen omfatter alle krav som stilles til denne typen studieprogram ved NMBU. Kriteriene bygger på NOKUTs tilsynsforskrift, øvrige nasjonale lover og forskrifter, NMBUs forskrifter innen utdanningsområdet samt institusjonelle krav og føringer nedfelt i strategier og planer.

Kriteriene 1-2 gjelder kun søknader. Nr. 3-7 er overordnede beskrivelser. Nr. 8-28 beskriver grunn-leggende forutsetninger for programmet og kriterier for programbeskrivelse (PB) og studieplan[[1]](#footnote-2).

PB skal være i tråd med nasjonale lover og forskrifter, NMBUs forskrifter og Nasjonalt kvalifikasjons-rammeverk (NKR). Alle studieprogram som tilbys skal til enhver tid være korrekt beskrevet i Felles Studentsystem (FS). Det er grunnlaget for beskrivelsene av studietilbudet på [www.nmbu.no/studier](http://www.nmbu.no/studier).

**NB!** Veilederen brukes ved kontroll og evaluering av om program oppfyller kravene. Det er vedlagt en sjekkliste for dette. Ordlyden i veilederen er utformet spesielt med tanke på utarbeidelse av søknad om opprettelse av nytt program av denne typen og kan brukes som søknadsmal.

## Bruk

* Utarbeidelse av søknad om opprettelse av nytt studieprogram
  + Søknaden skal inneholde alle elementer som listes i dette dokumentet. Krav til elementene er beskrevet under hvert punkt. Det anbefales å bruke veilederen som søknadsmal (fjern beskrivelsene under overskriftene).
  + PB fylles ut i egen mal. **NB!** I PB skal det ikke argumenteres for om kriteriene er oppfylt. Argumentene for om PB er i tråd med kravene skal framkomme i søknaden.
  + Fakultetet skal vurdere om kriteriene er oppfylt for alle elementer. Ved behov for videreutvikling og utbedring, skal det utarbeides planer for arbeidet. Vurderinger og eventuelle planer for videreutvikling og utbedring gjengis i søknaden.
  + De sakkyndige skal foreta en faglig vurdering av om kravene er oppfylt i hvert enkelt tilfelle, basert på fakultetets beskrivelse i søknaden og kravene i denne veilederen.
* Kontroll av om studieprogram følger gjeldende krav ved årlig programevaluering
  + Sjekklisten i denne veilederen skal benyttes.
* Evaluering av studieprogram ved periodisk programevaluering
  + Det anbefales at denne veilederen og sjekklisten benyttes.

# Søknad om opprettelse av nytt gradsgivende program {programnavn}

Ansvarlig fakultet:

## Innledende beskrivelser (kun for søknader)

### Kort begrunnelse for søknaden

* Fyll inn en kort begrunnelse for søknaden.

### Omtale av prosessen med utarbeidelse av programmet, kvalitetssikring og saksbehandling

* Omtal saksgangen ved utarbeidelse av programmet, behandling i ulike utvalg/råd/styrer og personer internt og eksternt som har vært involvert i arbeidet.
* Det stilles krav til ekstern medvirkning i utvikling av program som skal godkjennes. Gi en kort beskrivelse av hvordan eksterne aktører (ekspertgruppe, samarbeidspartnere, Råd for samarbeid med arbeidslivet (RSA)) har vært involvert i prosessen.
* Legg inn hovedkonklusjonen til den sakkyndige ekspertgruppens vurdering av programsøknaden. Rapporten vedlegges når søknaden behandles.

## Overordnede beskrivelser

### Overordnet beskrivelse av programmet

* Fyll inn en overordet beskrivelse av programmet, herunder studiets fagområde og overordnede læringsutbytte/mål.

### Programmets samsvar med strategi og samfunnsoppdrag, inkludert beskrivelse av tverrfaglighetskompetanse og kompetanse innen bærekraft

* Studiets relevans skal være i samsvar med NMBUs samfunnsoppdrag og universitetets strategier og handlingsplaner, herunder også eventuelle koblinger til forskningsstrategier. Beskriv dette.
* Beskriv studiets plassering i forhold til lignende utdanninger som tilbys ved andre institusjoner.
* Gjør rede for forholdet mellom dette studieprogrammet og eventuelle andre beslektede studieprogram ved NMBU.
* Hvis relevant, beskriv hvordan programmet skiller seg fra/ligner andre program ved NMBU eller ved andre læresteder i inn- og utland.
* Beskriv hvordan programmet bidrar til kompetanse innen bærekraft, tverrfaglig samarbeid og utnyttelse av synergier på tvers av program og fakultet.

### Sterke fagmiljø, kapasitet, faglig ledelse og synergier

* Gi en overordnet vurdering av fagmiljøet. Fagmiljøets sammensetning, størrelse og samlede kompetanse skal være tilpasset og samtidig tilstrekkelig for å ivareta forskning og faglige utviklingsarbeid som utføres. For ytterligere detaljer, se vurdering av fagmiljø, punkt 28.
* Beskriv hvordan studieprogrammet kan påvirke kapasitet ved andre fagmiljø og fakultet, for eksempel hvis emner i programmet skal tas på andre fakultet.
* Studietilbudet skal ha en tydelig faglig ledelse med et definert ansvar for kvalitetssikring og -utvikling av programmet. Beskriv dette.
* Angi hvordan programmet bidrar til tverrfaglig samarbeid og utnyttelse av synergier på tvers av program og fakultet.

### Studentrekruttering og markedsvurdering

* Forventet studentrekruttering skal være tilstrekkelig til å etablere og opprettholde et tilfredsstillende læringsmiljø og stabilitet i studiet. Gi en vurdering av dette ut fra studiets omfang og nivå.
* Fakultetet må foreta en realistisk vurdering av studentrekruttering og behovet i arbeidsmarkedet på lang sikt. Beskriv dette.
* Angi stipulert totalt antall studenter på programmet. Kunnskapsdepartementets krav til minimum 20 studenter per studieprogram for opprettelse av nytt program må ligge til grunn.

### Kostnadsberegning og finansiering

* Gi en overordnet vurdering av finansieringen og den økonomiske bærekraften til programmet.

## Grunnleggende forutsetninger for studieprogram, programbeskrivelse og studieplan

### Studiets navn, grad og tittel

* Studiet skal ha et navn som er dekkende/beskrivende for studiets innhold, omfang og nivå.
* Navnet på graden og eventuell tittel skal være korrekt oppført i PB i samsvar med [forskrift om grader og yrkesutdanninger, beskyttet tittel og normert studietid ved universiteter og høyskoler](https://lovdata.no/dokument/SF/forskrift/2005-12-16-1574) og [NMBUs studieforskrift](https://www.nmbu.no/studenter/forskrifter-og-retningslinjer).
* Hvis det kan være tvil om navnets egnethet, bør navnevalget forklares.
* I PB skal studiets navn og grad oppgis på nynorsk, bokmål og engelsk.

### Relevans

* Studiets relevans for arbeidsliv, videre studier og samfunnet for øvrig, skal være klart beskrevet i PB. Studiets relevans skal være i samsvar med NMBUs samfunnsoppdrag og strategiske planer.
* Fakultetene oppfordres til å sjekke at det er sammenheng mellom teksten i PB om «relevans» og NMBUs samfunnsoppdrag og strategier.

### Opptak

* Opptakskravene for studieprogrammet skal være klart beskrevet i PB og være i samsvar med forskriftene. Krav i [forskrift om opptak til høgare utdanning](https://lovdata.no/dokument/SF/forskrift/2017-01-06-13) gjelder for utdanning som ikke krever annen høyere utdanning som grunnlag for opptak. Krav til opptak fremgår også i [forskrift om krav til mastergrad](https://lovdata.no/dokument/SF/forskrift/2005-12-01-1392) og [NMBUs studieforskrift](https://www.nmbu.no/studenter/forskrifter-og-retningslinjer). Kommenter dette.

### Læringsutbyttebeskrivelse

* Læringsutbyttet studenten skal ha oppnådd ved fullført utdanning skal være beskrevet i samsvar med [NKR,](https://www.nokut.no/norsk-utdanning/nasjonalt-kvalifikasjonsrammeverk-for-livslang-laring) som kunnskap, ferdigheter og generell kompetanse. Noen av NOKUTs ressurser om NKR: [beskrivelse av læringsutbytte for nivåene i NKR](https://www.nokut.no/norsk-utdanning/nasjonalt-kvalifikasjonsrammeverk-for-livslang-laring/nivaa-i-kvalifikasjonsrammeverket/) og [mer informasjon om NKR](https://www.regjeringen.no/globalassets/upload/kd/vedlegg/kompetanse/nkr2011mvedlegg.pdf). Kontakt gjerne læringssenteret for støtte i arbeidet med å utarbeide læringsutbyttebeskrivelser.
* PB skal være i tråd med nasjonale lover og forskrifter, NMBUs forskrifter og NKR. Alle studieprogram som tilbys ved NMBU skal til enhver tid være korrekt beskrevet i Felles Studentsystem (FS). Denne ligger til grunn for beskrivelsene av studietilbudet på [www.nmbu.no/studier](http://www.nmbu.no/studier).
* PB skal gi en klar beskrivelse av læringsutbytter som studenter i programmet forventes oppnå. Det skal legges opp til at alle studenter, ved fullført studium, skal få alle læringsutbytter.
* Fakultetet skal vurdere hvorvidt PBs beskrivelse av læringsutbytter er i tråd med NKR.

### Læringsaktiviteter

* PB skal beskrive studentens læringsaktiviteter og arbeidsformer for studiet som helhet.
* Studentenes læringsaktiviteter skal være egnet til å oppnå læringsutbytte slik det er beskrevet i PB. Læringsaktivitetene skal legge til rette for at studenten kan ta en aktiv rolle i læringsprosessen, og være i tråd med [NMBUs læringsfilosofi](https://www.nmbu.no/om/nmbus-laeringsfilosofi).
* Fakultetet vurderer hvor godt egnet læringsaktivitetene er for å oppnå programmets læringsutbytter.

### Vurderingsformer. Vurdering av studentenes læring

* PB skal beskrive type og omfang av eksamens- og vurderingsordninger som brukes i studiet.
* Vurderingsformene skal være egnet til å evaluere i hvilken grad studenten har oppnådd læringsutbyttene.
* Fakultetet vurderer hvor godt egnet eksamens- og vurderingsformene er til å vurdere studentens oppnåelse av programmets læringsutbytter.

### Innhold, oppbygging og progresjon

* Studiets innhold, oppbygging og progresjon skal være tilfredsstillende beskrevet i PB, i henhold til krav til studietilbud i [studietilsynsforskriften](https://lovdata.no/dokument/SF/forskrift/2017-02-07-137). PBs beskrivelse av studiets innhold og oppbygging skal inkludere alle aktuelle punkter i veiledningsteksten (se mal for programbeskrivelse for fullstendig liste) og klart beskrive alle faglige krav for å oppnå graden.
* Studieplanen skal vise oversikt over emner i studieprogrammet, hvilke emner som er obligatoriske og valgfrie, progresjonen i programmet og eventuelle progresjonskrav/oppflyttingskrav. Eventuelle studieretninger (profiler) og krav til fordypninger må beskrives.
* Studiets innhold og oppbygging skal være tilfredsstillende relatert til læringsutbytte slik det er beskrevet i PB. Fakultetet vurderer hvorvidt beskrivelsen av innhold og oppbygging knyttes til læringsutbyttene studentene skal få. Ved en nærmere vurdering skal det kunne bekreftes at enkeltemner, spesielt obligatoriske emner, samsvarer med og understøtter PB. Det skal være mulig å «spore» læringsutbytter, læringsaktiviteter og evalueringsformer tilbake til emnene.

### Arbeidsomfang

* Forventet arbeidsomfang er 1500 arbeidstimer per år og er inndelt i tilrettelagte undervisningsformer og selvstudium og eksamensforberedelser. Bekreft at normert fulltidsstudium er på 60 studiepoeng og 1500 arbeidstimer per år.
* Basert på måten fakultetet har satt sammen programmet med emner, gi et grovt anslag over prosent av studentenes arbeidstimer som er «tilrettelagte» - dvs. kontakttid med fagperson til stede – for hvert studieår.

### Examen philosophicum – bachelor og femårig master

* I bachelorgrader og femårige mastergrader skal ti studiepoeng være knyttet til innføringsemne hvorav examen philosophicum (ex. phil.) inngår. PB skal beskrive kravet. Kommenter dette.

### Fordypning – bachelor

* De 180 studiepoengene et bachelorgradsprogram består av skal inkludere en fordypning på minst 80 studiepoeng. For bachelorgrader skal PB beskrive krav til denne fordypningen og hvordan fordypningskravet kan oppfylles. Kommenter dette.

### Faglige krav studiet bygger på – toårig master

* For toårige mastergrader skal PB fastsette hvilke faglige krav graden bygger på (fag, emner eller emnegrupper som inngår i utdanningsløpet graden bygger på), og disse skal være i samsvar med NMBUs studieforskrift. Kommenter dette.

### Selvstendig arbeid – to- og femårig master

* I to- og femårige mastergrader skal det inngå et selvstendig arbeid på minimum 30 og maksimum 60 studiepoeng ([forskrift om krav til mastergrad](https://lovdata.no/dokument/SF/forskrift/2005-12-01-1392) § 6). Krav om obligatorisk selvstendig arbeid må framgå av PB for disse programmene. Kommenter dette.

### Relevant yrkespraksis – erfaringsbasert master

* For erfaringsbasert mastergrad skal PB fastsette hva som er relevant yrkespraksis, at det er krav til yrkespraksis på minst to år, og eventuelle krav til lengre yrkespraksis enn to år. Kommenter dette.

### Praksis og arbeidslivspraksis (hvis relevant)

* For studier med praksis skal eventuelle praksisveiledere ha hensiktsmessig erfaring fra praksisfeltet, og det skal foreligge tilfredsstillende avtaler som regulerer vesentlig forhold av betydning for studentene. Kommenter dette.
* Arbeidslivspraksis kan inkluderes i et studieprogram. Det skal da foreligge tilfredsstillende maler for avtaler som regulerer vesentlige forhold av betydning for studentene. Kommenter dette.

### Kobling til forskning og utvikling (FoU)

* Studiet skal ha tilfredsstillende kobling til FoU, vurdert i forhold til studiets nivå, omfang og egenart. Beskriv forskningsaktivitet og utviklingsarbeid i fagmiljøet knyttet til studiet, og måten dette blir integrert i studiet på.

### Støttefunksjoner og infrastruktur

* Lokaler, bibliotektjenester, studieveiledning og andre administrative og tekniske tjenester, tilgang til IKT-ressurser og arbeidsforhold for studentene skal være tilpasset antall studenter og studiet slik det er beskrevet i PB (listen er ikke uttømmende). Støttefunksjoner og infrastruktur skal være egnet for at studentene skal kunne oppnå læringsutbyttene som er beskrevet for studiet. Redegjør for hvilke vurderinger som er gjort med hensyn til kapasitet på læringsarealer eller annen infrastruktur.
* Vurder hvordan fakultetet tilrettelegger lokalt for å støtte og fremme studentenes fysiske og psykososiale læringsmiljø; herunder studieveiledning, mentorordninger, fysiske/digitale møteplasser m.m.

### Skikkethetsvurdering (hvis relevant)

* Eventuell skikkethetsvurdering skal utføres i samsvar med krav i [forskrift til universitets- og høyskoleloven](https://lovdata.no/dokument/SF/forskrift/2024-06-28-1392/) og [NMBUs studieforskrift](https://www.nmbu.no/studenter/forskrifter-og-retningslinjer). Dette gjelder kun utdanninger som skal omfattes av skikkethetsvurdering etter [lov om universiteter og høyskoler § 12-3](https://lovdata.no/dokument/NL/lov/2024-03-08-9). Kommenter dette.
* PB skal omtale skikkethetsvurderingen og hvordan den blir utført.

### Rammeplan (hvis relevant)

* Enkelte utdanninger er underlagt [rammeplaner gitt i forskrift av Kunnskapsdepartementet](https://www.regjeringen.no/no/tema/utdanning/hoyere-utdanning/rammeplaner/id435163/). Krav i gjeldende rammeplaner skal være oppfylt der dette er aktuelt. Studiet skal samsvare med rammeplanen, og rammeplan for studiet skal omtales i PB. Bekreft dette hvis aktuelt.
* Der det er aktuelt, anbefales det at rådgivende nasjonale planer for grad følges (se informasjon om rådgivende planer under aktuell fagstrategis enhet på [UHRs nettsider](https://www.uhr.no/strategiske-enheter/fagstrategiske-enheter/)). Kommenter dette hvis aktuelt.

### Avtaler

* Det skal foreligge tilfredsstillende avtaler som regulerer vesentlige forhold av betydning for studentene, der deler av studiet foregår utenfor NMBU. Kommenter dette.
* Ved organisering av utveksling i programmet, er kravet forhåndsgodkjent for alle program på grunnlag av NMBUs rutiner for utvekslingsavtaler. Kommenter dette.
* Hvis obligatoriske deler av et studieprogram foregår utenfor NMBU, skal fakultetet bekrefte at det finnes avtaler som dekker undervisningssamarbeidet.
* For mer informasjon om internasjonalisering/utveksling, se punkt 27.

### Ordninger for internasjonalisering, inkludert studentutveksling

* Studieprogrammet skal ha ordninger for internasjonalisering og studentutveksling som er tilpasset studietilbudets nivå, omfang og egenart.
* Redegjør for internasjonalisering i programmet, for eksempel for hvordan utfordringer i internasjonalisering og globalisering er en del av programmet (dvs. bruk av internasjonale gjesteforskere, curriculum som er utviklet med internasjonale partnere, bruk av andre språk enn norsk etc.) og hvordan programmet har et internasjonalisert curriculum som gir internasjonal og interkulturell kunnskap og evner som forbereder studenter til å prestere i en internasjonal og multikulturell sammenheng.
* Alle program som fører fram til en grad skal ha ordninger for internasjonal student-utveksling. Innholdet i utvekslingen skal være faglig relevant. Fakultetet vurderer dette.
* PB skal beskrive ordninger for studentutveksling knyttet til studieprogrammet og påpeke egnede/anbefalte ordninger.
* Det kan redegjøres for hvor stor andel av studentene som forventes å dra på utveksling og hvor stor andel internasjonale studenter man forventer i deler eller hele programmet; samt hvordan denne ut- og innvekslingen bidrar til økt internasjonalisering i hele programmet.
* Studiets internasjonale innhold skal være omtalt i samsvar med de aktuelle punktene i PB om læringsutbytte og/eller innhold, oppbygging og progresjon. Fakultetet vurderer dette.

### Fagmiljø tilknyttet studiet

* Krav til fagmiljøet beskrives i [studietilsynsforskriften](https://lovdata.no/dokument/SF/forskrift/2017-02-07-137) [og forskrift om kvalitetssikring og kvalitetsutvikling i høyere utdanning og fagskoleutdanning](https://lovdata.no/dokument/SF/forskrift/2010-02-01-96). Fakultetet må gi en god beskrivelse av fagmiljøet og begrunne sine vurderinger av fagmiljøet opp mot kravene under:
* Fagmiljøets sammensetning, størrelse og samlede kompetanse skal være tilpasset studiet slik det er beskrevet i PB (inkludert studieplanen), slik at fagmiljøet dekker fag og emner studietilbudet består av.
* Programmet skal ha et bredt og stabilt fagmiljø som består av tilstrekkelig antall ansatte med høy faglig kompetanse innenfor utdanning, forskning og faglig utviklingsarbeid innenfor studietilbudet.
* Minst 50 % av årsverk tilknyttet studiet er fra tilsatte i hovedstilling ved NMBU. Av disse skal det være ansatte med førstestillingskompetanse i de sentrale delene av programmet.

I tillegg gjelder:

* + For bachelorgradsprogram skal fagmiljøet bestå av minst 20 % med førstestillingskompetanse.
  + For mastergradsprogram:
    - minimum 50 % med førstestillingskompetanse
    - minimum 10 % av disse 50 % skal være professorer eller dosenter
* De «sentrale delene» av studiet skal dekkes av personer med hovedstilling ved NMBU. Bekreft dette. Dersom det er tvil om minst 50 % av årsverk knyttet til studiets sentrale deler er fra tilsatte i hovedstilling ved NMBU, skal situasjonen beskrives.
* Fagmiljøet skal kunne vise til dokumenterte resultater med en kvalitet og et omfang som er tilfredsstillende for studieprogrammets innhold og nivå.
* Fagmiljøets størrelse skal stå i forhold til antall studenter og studiets egenart.
* Fagmiljøet skal være kompetansemessig stabilt over tid og ha relevant utdanningsfaglig kompetanse.
* Fagmiljøet skal delta aktivt i nasjonalt og internasjonalt samarbeid og nettverk relevant for studiet.
* Eventuelle praksisveiledere skal ha hensiktsmessig erfaring fra praksisfeltet. Kompetansekrav til praksisveiledere skal beskrives, og fakultetet må bekrefte at kompetansekravene sikrer at disse har hensiktsmessig erfaring.

# Konklusjon

* Ved søknad om opprettelse av nytt studieprogram, skal søknaden avsluttes med en konklusjon. Konklusjonen bygger på kvalitetssikring og vurderinger gjort over og inkluderer fakultetets vedtak om tilråding om programgodkjenning.

Dato godkjent på fakultetet:

Signatur:

# Sjekkliste

**Alle kriterier i sjekklisten må oppfylles for at et studieprogram skal være godkjent. Se beskrivelse av kriteriene på s. 2-7.**

|  |  |  |
| --- | --- | --- |
|  | **Fakultetets eventuelle merknader** | **Er kriteriet oppfylt?  Ja/Nei/Usikker/ Gjelder ikke** |
| **Kun for søknader:** |  |  |
| 1. Kort begrunnelse for søknaden |  | Velg et element. |
| 1. Omtale av prosessen med utarbeidelse av programmet, kvalitetssikring og saksbehandling |  | Velg et element. |
| **For søknader og evalueringer:** |  |  |
| 1. Overordnet beskrivelse av programmet |  | Velg et element. |
| 1. Programmets samsvar med strategi og samfunnsoppdrag, inkludert beskrivelse av tverrfaglighetskompetanse og kompetanse innen bærekraft |  | Velg et element. |
| 1. Sterke fagmiljø, kapasitet, faglig ledelse og synergier |  | Velg et element. |
| 1. Studentrekruttering og markedsvurdering |  | Velg et element. |
| 1. Kostnadsberegning og finansiering |  | Velg et element. |
| 1. Studiets navn, grad og tittel |  | Velg et element. |
| 1. Relevans |  | Velg et element. |
| 1. Opptak |  | Velg et element. |
| 1. Læringsutbyttebeskrivelse |  | Velg et element. |
| 1. Læringsaktiviteter |  | Velg et element. |
| 1. Vurderingsformer. Vurdering av studentenes læring |  | Velg et element. |
| 1. Innhold, oppbygging og progresjon |  | Velg et element. |
| 1. Arbeidsomfang |  | Velg et element. |
| 1. Examen philosophicum – bachelor og femårig master |  | Velg et element. |
| 1. Fordypning - bachelor |  | Velg et element. |
| 1. Faglige krav studiet bygger på – toårig master |  | Velg et element. |
| 1. Selvstendig arbeid – to- og femårig master |  | Velg et element. |
| 1. Relevant yrkespraksis – erfaringsbasert master |  | Velg et element. |
| 1. Praksis og arbeidslivspraksis (hvis relevant) |  | Velg et element. |
| 1. Kobling til forskning og utvikling (FoU) |  | Velg et element. |
| 1. Støttefunksjoner og infrastruktur |  | Velg et element. |
| 1. Skikkethetsvurdering (hvis relevant) |  | Velg et element. |
| 1. Rammeplan (hvis relevant) |  | Velg et element. |
| 1. Avtaler |  | Velg et element. |
| 1. Ordninger for internasjonalisering, inkludert studentutveksling |  | Velg et element. |
| 1. Fagmiljø tilknyttet studiet |  | Velg et element. |

1. Ved søknad om nytt program er «programbeskrivelse» (PB) en skriftlig beskrivelse av programmet som følger NMBUs mal for beskrivelse av studieprogram. Ved kontroll og evaluering av eksisterende program er «PB» den skriftlige beskrivelsen av programmet som er registrert i FS og på nett. "Studieplan" er en del av «PB» og forstås her som en tabell med oversikt over emner i programmet, obligatoriske og valgfrie emner, progresjon og ev. progresjons-/oppflyttingskrav, samt ev. studieretninger (profiler) og krav til fordypning.  [↑](#footnote-ref-2)